**JAVNI NATJEČAJ**

**za davanju u zakup dijela prostora za postavljanje samoposlužnih aparata**

1. **Predmet javnog natječaja:**

Gospodarska škola daje u zakup putem javnog natječaja dio poslovnog prostora u školskoj zgradi gdje će biti postavljena dva (2) samoposlužna kombinirana aparata za tople napitke, hladne bezalkoholne napitke te slane i slatke grickalice (snack).

1. Poslovni prostor daje se u zakup počevši od mjeseca ožujka 2019. godine na određeno vrijeme najviše do 3 godine pod slijedećim uvjetima:

Početna cijena zakupnine mjesečno po aparatu – 700,00 kn.

U početnu cijenu mjesečne zakupnine nije uračunat porez na dodanu vrijednost. Režijski troškovi uračunati su u iznos zakupnine. Plaćanje zakupnine mjesečno unaprijed do 10. dana u mjesecu.

Ponuditelj mora posjedovati različite vrste naplatnih sustava (u svim kombinacijama) koje u potpunosti mogu zadovoljiti korisnike:

* sustav s povratom kovanica ili sustav plaćanja papirnatim novcem uz povrat razlike novca

Ponuditelj je odgovoran zakupodavcu i trećim osobama za rad aparata i proizvode iz aparata.

U ugovorene stavke ugovora koji će biti zaključen s najpovoljnijim ponuditeljem obvezno se unose slijedeće stavke: obilaženje i kontrola aparata, redovito punjenje aparata potrebnim proizvodima, servisiranje aparata i besprijekorno održavanje higijenskih uvjeta aparata, otklanjanje kvarova i zastoja u roku od 24 sata od dojave.

1. Pravo sudjelovanja imaju sve pravne i fizičke osobe.
2. Sukladno odredbi članka 6., stavka 11. Zakona o zakupu i kupoprodaji poslovnog prostora (Narodne novine 125/11, 64/15 i 112/18) pravo prednosti na sklapanje ugovora o zakupu poslovnoga prostora imaju osobe određene Zakonom o hrvatskim braniteljima iz Domovinskog rata i članovima njihovih obitelji ako se te osobe u svojoj prijavi na natječaj za navedeni prostor pozovu na to pravo, ako ispunjavaju uvjete iz natječaja, uvjete iz ovoga Zakona i prihvate najviši ponuđeni iznos zakupnine.
3. Pisane ponude moraju sadržavati:

* ime i prezime, OIB i adresu prebivališta za fizičke osobe, odnosno naziv tvrtke, OIB i adresu sjedišta za pravne osobe
* presliku osobne iskaznice za fizičke osobe, original ili ovjerenu presliku rješenja o upisu u sudski registar sa svim prilozima za pravne osobe, odnosno obrtnice za fizičke osobe – obrtnike ili rješenje o registraciju udruga građana
* izvornik ili ovjerenu presliku potvrde nadležnog tijela o izvršenoj obvezi plaćanja poreza i doprinosa za mirovinsko i zdravstveno osiguranje, ne stariju od 30 dana od dana objave ovog natječaja
* cijenu mjesečne zakupnine iskazanu u kunama. Cijena mjesečne zakupnine mora biti upisana brojkama i slovima.
* tehničke podatke o aparatu (tip aparata, kapacitet, potrošnja električne energije)
* opis proizvoda koji će se nuditi s jediničnim cijenama

1. Rok za podnošenje ponuda je 8 (osam) dana od dana objave natječaja, bez obzira na način dostave.

Javni natječaj je objavljen na web stranici Gospodarske škole 19. veljače 2019. godine.

1. Pisane ponude poslati preporučenom pošiljkom (ili dostavom) u zatvorenoj omotnici s naznakom **„ZA JAVNI NATJEČAJ – NE OTVARATI – SAMOPOSLUŽNI APARATI“** na adresu Gospodarska škola. Vladimira Nazora 38, 40000 Čakovec.
2. Otvaranje ponuda neće biti javno.
3. Gospodarska škola zadržava pravo ne izabrati niti jednog od ponuditelja, bez navođenja razloga.

Ugovor o zakupu će biti zaključen s najpovoljnijim ponuditeljem. Najpovoljnija ponuda je valjana ponuda s najvišom ponuđenom cijenom, a ponuditelji će biti elektroničkom poštom obaviješteni o ishodu natječaja u roku od 15 dana od isteka roka za dostavu ponuda. Izabrani ponuditelj je obvezan u roku od 10 dana od dana primitka obavijesti o odabiru ponude sklopiti ugovor o zakupu i platiti prvi mjesec zakupa, nakon čega će se obaviti preuzimanje prostora.

Neće se razmatrati ponude fizičkih i pravnih osoba koje su po bilo kojoj osnovi dužnici Porezne uprave zbog neispunjenih dospjelih obveza ( doprinosi, porezi), odnosno čija su dugovanja podmirena nagodbom s Poreznom upravom, reprogramiranjem duga ili čija su dugovanja ostala nenaplaćena s osnove zastare, ponude fizičkih i pravnih osoba koje su dužnici po osnovi javnih davanja o kojima službenu evidenciju vodi Ministarstvo financija – Porezna uprava i ponude pravnih osoba koje nisu solventne.

Zakupnik s kojim će biti zaključen Ugovor o zakupu poslovnog prostora ne može isti dati u podzakup. Porez plaća zakupnik. Sve troškove u svezi prijave na javni natječaj i preuzimanja poslovnog prostora u zakup snosi zakupnik.

Sadržaj ugovora o zakupu mora biti u skladu s člankom 5. Zakona o zakupu i kupoprodaji poslovnoga prostora (Narodne novine br. 125/11, 64/15 i 112/18).

Prilikom potpisivanja ugovora o zakupu, odabrani ponuditelj dužan je dostaviti jamstvo za uredno izvršenje ugovora u obliku bjanko zadužnice za godišnji iznos zakupnine.

1. Za objavu natječaja i provedbu postupka otvaranja ponuda osniva se Povjerenstvo u sastavu:

Željka Posavec Mičić, tajnica, Jadranka Svenšek, članica i Zvonimir Siladi, član

Sve dodatne informacije mogu se dobiti u Gospodarskoj školi, Vladimira Nazora 38, 40000 Čakovec, tel. 040 395 302, gospodarska-skola-cakovec@ck.t-com.hr.

KLASA: 406-01/15-01/2

URBROJ: 251-77-02/1-15-18

U Čakovcu, 19. veljače 2019. godine

|  |  |  |  |
| --- | --- | --- | --- |
| PONUDBENI LIST | | | |
| NARUČITELJ | | | |
| Naziv i sjedište: GOSPODARSKA ŠKOLA, Čakovec, Vladimira Nazora 38 | | | |
| PONUDITELJ | | | |
| Naziv | | | |
| Sjedište | | Adresa | |
| OIB | | Naziv banke i broj žiro računa | |
| Ponuditelj u sustavu PDV -a | | DA | NE |
| Adresa za dostavu pošte | | Adresa e-pošte: |  |
| Kontakt osoba: | |  |  |
| Telefonski broj: | |  |  |
| Predmet nabave: Davanje u zakup dijela poslovnog prostora za postavljanje dva (2) samoposlužna aparata | | | |
| Datum ponude | | | |
| CIJENA | | PONUDE u kunama (iskazana brojkama i slovima) | | | |
| CIJENA PONUDE bez PDV-a | |  | | | |
| PDV | |  | | | |
| CIJENA PONUDE sa PDV-om | |  | | | |

Izjavljujemo da su jedinične cijena bez poreza na dodanu vrijednost nepromjenjive za vrijeme trajanja ugovora te da sadržavaju sve troškove i popuste.

Potpis odgovorne osobe ponuditelja i pečat